**Budi i ti neuronaučnik**

***Voditelji radionice:***

Studentska sekcija Društva za neuronauke Srbije

Interdisciplinarni tim studenata molekularne biologije i fiziologije, medicine, psihologije i pedagogije

***Mesto održavanja radionice:***

DKC Majdan

***Trajanje radionice:***

90 minuta

***Broj i uzrast dece:***

30

6. i 7. razred osnovne škole

***Cilj radionice:***

Cilj ove radionice je podrška naučnom pogledu na svet i podsticanje interesovanja za bavljenje naukom kroz razumevanje mehanizama povezanosti čula i mozga.

***Kratak opis:***

Budi i ti neuronaučnik je dečija radionica naučnopopularnog karaktera. Tokom radionice deca će imati priliku da saznaju i istražuju konkretne probleme o vezi čula i mozga sagledavajući ih iz više neuronaučnih disciplina (molekularne biologije i fiziologije, medicine i psihologije).

Zasnovana je na interdisciplinarnom pristupu neuronaukama, interaktivnom pristupu nastavi, primeni ICT tehnologija i elektronskih alata Backyard Brains.

Zahvaljujući saradnji sa Greg Gage-om Studentska sekcija Društva za neuronauke Srbije je na poklon dobila dva uređaja koja će se korisititi u ovoj radionici. To su SpikerBox i Human-Human Interface. Koristeći ih, učesnici radionice će biti u prilici da kroz eksperiment zaista vide kako akcioni potencijal putuje od čula do mozga i od mozga do efektora.




***SpikerBox Human-Human Interface***

U radionici ćemo zajedno sa decom govoriti o vezi svih čula i mozga, o različitim nervnim putevima, problemima koji mogu da nastanu ako se neki deo nervnog puta prekine (npr. slepilo) kao i kakve implikacije to ima na psihološkom planu. Teme kojima ćemo se baviti su:

1. Nervni putevi čula-mozak (vid, sluh i ravnoteža, miris, ukus, dodir),

2. Medicinske implikacije,

3. Psihološke implikacije.

Na primer: Čulo vida - učenici će moći da saznaju kako svetlost putuje od oka do mozga i kako stvaramo sliku u glavi, kako vide daltonisti, kako funkcionišu optičke iluzije, kako stvaramo slike u glavi kada sanjamo i kakve to veze ima sa čulom vida itd.

***Slika optičkog nervnog puta***



***Prošlogodišnja aktivnost za klupkom u DKC Majdan - demonstracija neuronske mreže***

**Materijali:**

Računar

Projektor

Nekoliko stolova i stolice

SpikerBox

Human-Human Interface

Rasklopivi model mozga

Papiri

Klupko